Dokters 'tevrede' met Mandela se vordering | Nuus24
Johannesburg – Oudpres. Nelson Mandela het die afgelope 24 uur vordering gemaak, het die presidensie Woensdag gesê."Dokters wat na oudpresident Mandela omsien, het gesê hy het vordering gemaak en hulle is tevrede met die manier waarop hy op die behandeling reageer," het Mac Maharaj, woordvoerder, gesê.Die 94-jarige Mandela is Saterdag per helikopter vanaf Qunu in die Oos-Kaap na die 1 Militêre Hospitaal naby Pretoria geneem.Die presidensie het gesê Mandela word vir 'n herhaalde longinfeksie behandel en dat hy goed reageer op behandeling."Ons versoek steeds dat Mandela en sy familie die nodige ruimte en privaatheid geniet en bedank die media en die publiek vir hul samewerking," het Maharaj gesê. – Volg Nuus24 op Twitter